Diari Oficial de la Generalitat Valenciana


Sumari del DOGV 6349, del 07-09-2010 (2010/8989)

Notificació de la sentència dictada en el judici de divorci contenciós número 1172/2008.
----------------------------------------------------------------------------------------

### Dades del document

Número de DOGV
:   6349

Data del DOGV
:   07-09-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/8989


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el judici de divorci contenciós número 1172/2008. [2010/8989]  
Divorci contenciós 001172/2008  
Part demandant: Rosa Moreno Jiménez.  
Part demandada: José Mínguez Correa.  
Sobre: divorcis no consensuats.   
En el judici a què es fa referència s'ha dictat la resolució que té el text que, literalment, és com segueix:   
«Sentència número 18/2010  
Torrevieja, 29 de gener de 2010.  
María Isabel Gilabert Vietos, jutgessa substituta del Jutjat de Primera Instància número 1 d'aquesta ciutat i partit, he vist aquestes actuacions, seguides entre:   
Part demandant: Rosa Moreno Jiménez, representada pel procurador dels tribunals el senyor Tomás Cámara.   
Part demandada: José Mínguez Correa, en rebel·lia en aquestes actuacions.   
Objecte del judici: divorci contenciós.   
Antecedents de fet:  
Primer. El procurador de la part actora va presentar un escrit de demanda de divorci, en què, sobre la base dels fets que exposava i amb l'al·legació dels fonaments jurídics que estimava aplicables al cas de les actuacions, acabava sol·licitant, amb els tràmits previs legals, que es dictara en el seu moment una sentència per la qual es decretara el divorci dels cònjuges i es manifestara que no pertoca adoptar cap mesura ateses les circumstàncies del cas.   
Segon. Una vegada admesa a tràmit per una interlocutòria d'aquest Jutjat en els termes de l'article 770 i concordants de la Llei d'Enjudiciament Civil, es va manar citar a termini el demandat, el qual no va comparéixer per a contestar la demanda en el termini de 20 dies previst.   
Tercer. Declarat en rebel·lia el demandat i celebrada la vista de judici verbal amb data 21 de gener de 2010, es va rebre el judici a prova i va ser admesa la documental que consta en les actuacions. I les actuacions queden vistes per a sentència.   
Quart. En aquest procediment s'han observat totes les garanties i prescripcions legals.   
Fonaments de dret:  
Primer. divorci contenciós.   
El matrimoni es dissol, qualsevol que en siga la forma i el temps de la celebració, per la mort o la declaració de defunció d'un dels cònjuges i pel divorci, article 85 del Codi Civil.  
Per la seua banda, l'article 86 (modificat per la Llei 15/2005, de 8 de juliol), estableix que el divorci es decreta judicialment, a petició d'ambdós cònjuges o d'un amb el consentiment de l'altre. A aquests efectes, caldrà adjuntar a la demanda una proposta de conveni regulador dels seus efectes.  
Segon. Mesures que han de regir el divorci.   
No s'ha sol·licitat cap mesura en l'adopció de la sentència.   
Tercer. Costes.   
Malgrat que l'article 394 de la Llei d'Enjudiciament Civil estableix que cal fer un pronunciament sobre les costes seguint el principi del venciment processal, considere que en el procés de família, que exigeix necessàriament un pronunciament judicial per a poder alterar l'estat civil, la jurisdicció s'usa exclusivament com un servei públic; en conseqüència, no pertoca la condemna a costes.   
Atesos els preceptes esmentats i tots altres que hi són aplicables de manera general i pertinent, en nom del rei, i per l'autoritat que m'ha sigut conferida pel poble espanyol.   
Dispositiva  
I. Estime la demanda presentada per la representació en les actuacions de la senyora Rosa Moreno Jiménez, i declare dissolt per causa de divorci el matrimoni contret per Rosa Moreno Jiménez i José Mínguez Correa, en rebel·lia en aquestes actuacions, celebrat amb data 25 de gener de 1978, i decrete, així mateix, com a mesures inherents la dissolució del règim economicomatrimonial i la revocació de poders que qualsevol dels cònjuges haguera atorgat.   
II. No faig imposició de les costes a cap de les parts, per això cadascuna pagarà les costes causades a instàncies seues i les comunes a mitges.   
III. Aquesta resolució, una vegada siga ferma, es notificarà d'ofici al registre civil corresponent.   
S'unirà una testimoniança d'aquesta resolució a les actuacions principals i se'n portarà l'original al llibre de sentències d'aquest Jutjat.   
Notifiqueu aquesta resolució judicial a les parts i advertiu-los que s'hi pot interposar un recurs d'apel·lació dins dels cinc dies següents a la notificació, el qual cal interposar davant d'aquest Jutjat i serà resolt per l'Audiència Provincial d'Alacant. Per a interposar aquest recurs, la part haurà de dipositar en el compte del jutjat la quantitat de 50 euros. Per a l'admissió del recurs caldrà que, en preparar-lo, s'haja dipositat a l'entitat de crèdit corresponent i en el compte de dipòsits i consignacions obert a nom del Jutjat, la quantitat objecte de dipòsit, cosa que haurà de ser acreditada. No s'admetrà a tràmit cap recurs que no tinga el dipòsit constituït. El Ministeri Fiscal quedarà exempt de constituir el dipòsit. Si el recurrent haguera incorregut en algun defecte, omissió o error en la constitució del dipòsit, es concedirà a la part el termini de dos dies per a esmenar-lo, que aportarà si s'escau la documentació acreditativa. Si no ho fa, es dictarà una interlocutòria que pose fi al tràmit del recurs, o que no admeta la demanda, i quedarà ferma la resolució impugnada (disposició addicional 15a de la Llei Orgànica 1/2009, de 3 de novembre, complementària de la Llei de Reforma de la Legislació Processal per a la Implantació de la Nova Oficina Judicial, per la qual es modifica la Llei Orgànica 6/1985, d'1 de juliol, del Poder Judicial).   
Aquesta és la meua sentència, que pronuncie, mane i firme, en el dia de la seua data.   
En el dia de la data, la magistrada jutgessa que subscriu aquesta resolució ha procedit a publicar-la mitjançant la lectura íntegra, mentre estava constituïda en audiència pública; jo, la secretària judicial, en done fe».   
Atés que es desconeix el domicili o la residència actuals de la part demandada, mitjançant la provisió de 13 de juliol de 2010 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana, per a portar a efecte la diligència de notificació de sentència 18/2010, de 29 de gener de 2010.  
Torrevieja, 13 de juliol de 2010.- La secretària judicial: Eva Fernández Puga.